open-index/open-wikipedia-markdown huggingface dataset:
Rafael Márquez

**Rafaelis Markesas Alvaresas** (; g. 1979 m. vasario 13 d.) – buvęs futbolininkas, gynėjas. Ilgametis Meksikos rinktinės kapitonas.

## Karjera
2010 m. liepos 31 d. persikėlė į New York „Red Bulls“ klubą, su kuriuo pasirašė, kaip pranešama, ketverių metų, 12 mln. JAV dolerių kontraktą.

## Rinktinės
1997 m. vasario 5 d. debiutavo nacionalinėje komandoje. 

Su rinktine žaidė 2002 m. pasaulio čempionate. Taip pat žaidė visas ketverias 2006 m. pasaulio čempionato rungtynes, aštuntfinalyje įmušė įvartį į  vartus.

Rafaelis Markesas yra vienas iš kelių futbolininkų, rungtyniavusių net 5 pasaulio futbolo čempionatuose.

## Laimėjimai
**Tarptautiniai:**

****
* FIFA konfederacijų taurė (1999 m.)
* CONCACAF Aukso Taurė (2003, 2011 m.)
* Copa América (2 vieta – 2001 m., 3 vieta – 1999, 2007 m.)

**Klubiniai:**

 **[[AS Monaco FC|Monaco]]**
* Ligue 1 (2000 m.)
* Super Cup (2000 m.)
* Coupe de la Ligue (2003 m.)

 **[[FC Barcelona]]**
* La Liga (2005, 2006, 2009 m.)
* Copa del Rey (2009 m.)
* Supercopa de España (2006, 2007 m.)
* UEFA Čempionų Lyga (2006, 2009 m.)

## Dalyvavimas čempionatuose

|}

## Išnašos

## Nuorodos
*
Lietuva 2004 m. vasaros olimpinėse žaidynėse

**Lietuva [[2004]] metų [[2004 vasaros olimpinės žaidynės|Vasaros olimpinėse žaidynėse]]** Atėnuose (Graikija)  iškovojo 3 olimpinius medalius, olimpinėje medalių lentelėje – 45 vieta. Tai šeštosios olimpinės žaidynės, kurioje Lietuva dalyvavo kaip nepriklausoma valstybė.

## Medaliai

## Akademinis irklavimas

## Baidarių ir kanojų irklavimas

### Sprintas

## Boksas

## Buriavimas

## Dviračių sportas

### Plentas

;Moterys

### Trekas
;Vyrai

;Moterys

## Dziudo

## Imtynės

; **L** – laimėjo, **P** – pralaimėjo

## Krepšinis

;Vyrai

## Lengvoji atletika

## Plaukimas

## Sunkioji atletika

## Šaudymas

## Šiuolaikinė penkiakovė

;Vyrai

## Šaltiniai
* Rezultatai Olympedia svetainėje

## Nuorodos
* 2004 m. olimpinių žaidynių portalas  naujienos, informacija apie atletus, jų komandas, rezultatus, statistika, fotosiužetai, sportinių įvykių vaizdaraščiai
Obtest

**Obtest** – pagoniškojo metalo muzikos grupė iš Vilniaus. Muzika ir tekstai išsiskiria motyvais, nukreiptais į pagonybę, senovės istoriją, patriotiškumą.

## Istorija
Grupė susikūrė 1992 m. pabaigoje ir grojo senojo black metal stiliumi. 1994 m. vasarą įrašė repeticinę demonstracinę 4 dainų kasetę. Tų pačių metų rugsėjo mėn. pirmą kartą pasirodė scenoje sudalyvavę Klaipėdos festivalyje „Sunkiosios muzkos koncertas“.

1995 m. balandį įrašė ir savo jėgom išleido 3 kūrinių demonstracinį įrašą *„[[Oldness Coming]]“*, o rudenį – 5 kūrinių demonstracinę kasetę „Prieš audrą“, kurią išleido Vilniaus leidybinė firma „V.M.V.“. Ta pati firma 1997 m. kasetėje išleido pirmąjį grupės pilną albumą *„[[Tūkstantmetis (1997 albumas)|Tūkstantmetis]]“*. 1999 m. jį CD formatu perleido „Miriquidi Productions“ kartu su „Wolf Music“, o 2007 m. – „Ledo Takas Records“. „Ledo Takas“ su Obtest bendradarbiaut pradėjo dar 2001 m., kuomet išleido antrą pilną albumą „Auka seniems dievams“.

2005 m. grupė išleido trečia albumą *„[[Iš kartos į kartą]]“*, kuriame išryškėjo heavy metal skambesys su black metalo motyvais. 2008 m. kolektyvas pasirašė sutartį su „Osmose Productions“, kuri išleido naujausią darbą *„[[Gyvybės medis (2007 albumas)|Gyvybės medis]]“*.

2006 m. A.Lt apdovanojimuose paskelbta geriausia Lietuvos metalo grupė.

## Muzika

Grupę įkvėpė black metalo proveržis, daugiausia Skandinavijos šalyse. Jų muzika, prasidėjusi nuo black metal, ilgainiui keitėsi: savo antrąjį albumą *„[[Auka seniems dievams]]“* grupė priskyrė Heathen War Metal. Paskutiniu metu grupės muzika vis artėja prie klasikinio sunkiojo metalo.

Nepaisant muzikos pokyčių, grupės tekstai visada dainuojami lietuviškai ir išlieka perpinti baltų pagonybe, karu ir istorija. Yra folklorinių motyvų (Elnias devyniaragis, karo dainų siužetai).

## Nariai

### Dabartiniai

* Baalberith – vokalas,
* Evaldas Babenskas „Sadlave“ – gitara,
* Artur Gusev „Demonas“ – bosinė gitara,
* Insmuth – būgnai,
* Enrikas Slavinskis – gitara.

### Buvę
* Bestial – būgnai,
* Edvardas Jakubauskas – bosinė gitara.

## Diskografija

### Demo, Mini albumai (EP)

* *[[Oldness Comming]]* (Demo, 1995)
* *[[Live At Poltergeist]]* (VHS, 1995)
* *[[Prieš audrą]]* (Demo, 1995)
* *[[997 (1998 albumas)|997]]* (EP, 1998)
* *[[Prisiek]]* (EP, 2001)
* *[[Dvylika juodvarnių]]* (EP, 2003)
* *[[Tėvynei]]* (Video CD, 2004)
* *[[Prieš audrą]]* (MLP, 2006)
* *[[Amžina Aušra]]* (EP, 2011)

### Pilni albumai

* *[[Tūkstantmetis (1997 albumas)|Tūkstantmetis]]* (1997; perleidimai 1999 ir 2003 m., 2007 m. – „Tūkstantmetis + 10“)
* *[[Auka seniems dievams]]* (2001)
* *[[Iš kartos į kartą]]* (2005)
* *[[Gyvybės medis (2007 albumas)|Gyvybės medis]]* (2008)

## Šaltiniai

## Nuorodos
* Oficiali svetainė
* Oficialus MySpace puslapis
*
Ūkas

**Ūkas** – tarpžvaigždinių dulkių, vandenilio dujų, helio dujų, plazmos ir kito jonizuotų dujų telkinys. Iš pradžių ūkas buvo bendras įvairių astronominių objektų pavadinimas, įskaitant galaktikas už Paukščių Tako ribų. Pavyzdžiui, Andromedos galaktika buvo vadinama Andromedos ūku, kol ją atrado kaip galaktiką Edwin Hubble. Ūkai dažniausiai būna žvaigždžių formavimosi regionuose.

## Tipai
Astronomijoje yra kelios ūkų klasifikacinės schemos. Paprastai skirstoma pagal šviesos pobūdį:
* emisinis ūkas – apšviestų jonizuotų dujų telkinys. Dažniausias emisinio ūko tipas sudarytas iš jonizuoto vandenilio (H II) srities. Kitas tipas yra burbulo formos planetiškasis ūkas, susidaręs mirusiai žvaigždei nusimetus apvalkalą, kurį jonizuoja likęs karštas branduolys. Ūko spektras yra linijinis.
* atspindžio ūkas – ūkas, atspindintis kitų žvaigždžių šviesą, nejonizuotas. Ūko spektras ištisinis.
* tamsusis ūkas – nešviečiantis ūkas, matomas, kai persidengia su kitu ūku. Ūko spektras absorbcinis.

Kita klasifikacinė schema yra grindžiama evoliucijos efektais. Išskiriami
* *ikižvaigždiniai* (HII sritys, atspindžio ir tamsieji ūkai)
* *požvaigždiniai* ūkai (planetiškieji ūkai, supernovos liekanos).

Supernovos liekana – ūkas, susidaręs iš supernovos sprogimo metu išmestos medžiagos. Priklausomai nuo supernovos tipo susidaro burbulo formos planetiškieji ūkai (I tipo) arba pilnaviduriai pluoštiniai ūkai – plerionai (I tipo).

Taip pat gali būti tokie specifinio tipo ūkai kaip Herbigo ir Haro ūkas arba Volfo-Rajė ūkas (supantis Volfo-Rajė žvaigždes).
Green Sun Club

**Green Sun Club** – regio projektas susikūręs 2000 m. pavasarį. Iš pradžių ją sudarė du žmonės: VIVA ir PaPa. VIVA kuris kūrė muziką hip-hopo atlikėjams, tarp jų ir Kipishui, pasiūlė Kipishui kartu sukurti reggae projektą. 2000-ųjų vasarą buvo įrašyti 5 versijos. Demo įrašas buvo pavadintas „Ruki tovarišča Če“.

2000 rugsėjo 16 d. GreenClub'e įvyko pirmas Green Sun Club koncertas kartu su LMP.

## Sudėtis
* VIVA (klavišai, programavimas, aranžuotės, būgnai)
* PaPa (bosinė gitara, gitara)

## Nuorodos
*
Dirvinė pūkūnė

**Dirvinė pūkūnė** (*Filago arvensis*) – astrinių (*Asteraceae*) šeimos augalas. Paplitęs Europoje iki vakarinės Sibiro ir Himalajų dalies, Kanarų salose ir Maroke.

Vienmetis, nedidelės, 5-30 cm aukščio, pilkai arba baltai pūkuotos ir apaugusios paprastais plaukeliais žolės. Lapai pražanginiai, smulkūs, lancetiški, lygiakraščiai. Graižai smulkūs, susitelkę krūvelėmis šakelių galuose ar lapų pažastyse.
Žydi gegužės – rugpjūčio mėn. Auga dirvonuose, smėlėtuose laukuose.

## Šaltiniai
Pūkelis

**Pūkelis** (*Gnaphalium*) – astrinių (*Asteraceae*) šeimos augalų gentis.

Rūšys: 
* Gelsvasis pūkelis (*Gnaphalium luteo-album*)
* Pelkinis pūkelis (*Gnaphalium uliginosum*)
* Miškinis pūkelis (*Gnaphalium sylvaticum*)

Be to, pūkeliu vadinami kartais ir pūkūnės genties augalai.
André Malraux

**Andrė Malro** (, 1901 m. lapkričio 3 d. – 1976 m. lapkričio 23 d.) – prancūzų rašytojas, kovotojas ir politikas, sukūrė „muziejaus be sienų“ koncepciją. Buvo pirmuoju Prancūzijos kultūros ministru (1960–1969).
Rūgtis

**Rūgtis** (*Polygonum*) – rūgtinių (*Polygonaceae*) šeimos augalų gentis.

Tai vienmečiai, žoliniai augalai. Stiebai statūs arba kylantys, bambliuoti. Lapai pailgi, lygiais kraštais. Žiedai rožiniai arba balti, susitelkę į varpas. Vaisius – riešutėlis. Žydi liepos-rugsėjo mėnesiais.

Rūšys:
* Būdmainis rūgtis (*Polygonum amphibia*)
* Kartusis rūgtis (*Polygonum hydropiper*)
* Trumpamakštis rūgtis (*Polygonum lapathifolia*)
* Dėmėtasis rūgtis (*Polygonum maculosa*)
* Mažasis rūgtis (*Polygonum minor*)
* Takažolė (*Polygonum aviculare*)
* ir kt.

## Etimologija
Žodis *rū́gtis* kilęs nuo *rū́gti* (‘darytis rūgščiam, fermentuotis’), *rūgštùs* – dėl karčiai rūgštaus skonio, kurį suteikia silicio rūgštis.

## Šaltiniai
GusGus

**GusGus** yra techno muzikos grupė iš Reikjaviko, Islandijos. Grupė susikūrė 1995 metais. Dabartiniai grupės nariai yra šie: *President Bongo*, *Buckmaster de la Cruz*, *Biggi Veira* ir *Earth*. Šiuo metu *GusGus* dirba jau prie šeštojo studijos albumo, kuris vadinsis *Forever*.

## Istorija
Pradžioje susikūrę kaip aktorių kolektyvas, *GusGus* tapo įžymūs dėl savo elektroninės muzikos. Grupės sudėtis dažnai keitėsi, joje buvo (arba vis dar yra) *Birgir Þórarinsson* (arba *Biggi Veira*), *Daníel Ágúst Haraldsson*, *Magnús Jónsson*, *Sigurður Kjartansson*, *Stefán Árni Þorgeirsson*, *Hafdís Huld Hákonardóttir*, Emilíana Torrini, *Urður Hákonardóttir* (arba *Earth*), *Magnús Guðmundsson* (arba *Herb Legowitz* / *Buckmaster DeLaCruz*), *Stephan Stephensen* (arba *Alfred More* / *President Bongo*) ir *Baldur Stefánsson*.

Grupėje įvyko keletas pasikeitimų, ir dabar jos sudėtyje yra keturi nariai: *President Bongo*, *Buckmaster De La Cruz*, *Earth* and *Biggi Veira*. Iš *GusGus* atsiskyrusi filmų kūrėjų komanda įkūrė prodiuserių kompaniją *„Celebrator“* (taip pat žinoma kaip *„Arni & Kinski“*). Ši kompanija yra sukūrusi keletą žymių reklamų ir filmų. Kai kurie buvę nariai, pvz., *Hafdís Huld*, *Blake* (*Magnús Jónsson*) ar *Daníel Ágúst*, pradėjo savo solo karjeras. Žymiausia solistė, buvusi GusGus sudėtyje – Emilíana Torrini, sukūrusi dainą, kuri buvo panaudota filmo „Žiedų valdovas: Dvi tvirtovės“ garso takelyje.

## Diskografija

### Albumai
* *Gusgus* (1995)
* *Polydistortion* (1997)
* *This Is Normal* (1999)
* *Gus Gus vs. T-World* (2000)
* *Attention* (2002)
* *Forever* (2007)
* *24/7* (2009)
* *Arabian Horse* (2011)
* *Mexico* (2014)
* *Lies Are more flexible* (2018)

### Singlai
* *Polyesterday* (1996)
* *Believe* (1997)
* *Standard Stuff For Drama* (1997)
* *Ladyshave* (1999)
* *V.I.P.* (1999)
* *Dance You Down* (2002)
* *Desire* (2002)
* *David* (2003)
* *Call Of The Wild* (2003)
* *Lust / Porn* (2005)
* *Need In Me* (2005)
* *Forever Sampler* (2006)

## Nuorodos
* GusGus tinklalapis
* Polynet: GusGus 
* GusGus Diskografija 
* GusGus Myspace tinklalapyje
*
Éric Abidal

**Erikas Abidalis** (; g. 1979 m. rugsėjo 11 d.) – futbolininkas, Prancūzijos rinktinės ir FC Barcelona klubo gynėjas.

Su „Olympique“ klubu 2005 ir 2006 metais tapo Prancūzijos Ligue 1 čempionu, 2005 metais taip pat iškovojo Prancūzijos čempionų taurę.

Nacionalinėje komandoje žaidžia nuo 2004 m. rugpjūčio 18 d., su rinktine žaidė 2006 m. pasaulio čempionate.

2011 m. kovą Abidaliui diagnozuotas kepenų auglys, jam atlikta sudėtinga operacija. Tiek Barselonos, tiek kiti futbolo fanai surengė ne vieną solidarumo akciją, linkėdami Abidaliui greičiau pasveikti. 2011 m. gegužės 3 d. Abidalis grįžo į aikštę ir buvo pasitiktas fanų ovacijomis. Barselonai laimėjus Čempionų Lygos taurę, Abidaliui perleistas kapitono raištis ir suteikta galimybė pirmam iškelti trofėjų.

## Laimėjimai

### Lyon
* Ligue 1 (2005, 2006, 2007 m.)
* Trophée des champions (2005, 2006, 2007 m.)

### Barcelona
* La Liga (2009, 2010, 2011 m.)
* Copa del Rey (2009 m.)
* UEFA Čempionų Lyga (2009, 2011 m.)

## Dalyvavimas čempionatuose

|}

## Išnašos

## Nuorodos
*
Brainers

**Brainers** – Lietuvos rokenrolo/Indie rock muzikos grupė iš Šiaulių.

## Istorija
„Brainers“ susikūrė 1996 m. pabaigoje vienoje Šiaulių miesto Pietinio rajono mokyklų. 1999 m. pabaigoje susiformavo dabartinė grupės sudėtis – Paulius (vokalas, gitara, klavišiniai), Jonas (gitara), Evaldas (bosinė gitara) ir Darius (būgnai). Šiuo metu jie labiau žinomi Latvijoje, negu Lietuvoje.

2007 m. „Brainers“ dalyvavo muzikiniame tarptautiname Baltijos šalių gyvos muzikos projekte „Go See Your Neighbour“, prie kurio prisidėjo ir „Mona De Bo“ (Latvija), ir „Honey Power“ (Estija). Gyvo garso koncertai vyko įvairiuose trijų šalių miestuose, įskaitant Šiaulius („Jaunimo centras“) ir Palangą (klubas „Ramybė“) Lietuvoje.

## Diskografija
* *[[Disco Balls]]*, (2006)

## Apdovanojimai
* **A. Lt 2007** – geriausias metų albumas (*Disco Balls*)

## Nuorodos
* Oficiali Brainers svetainė 
* brainers@MySpace.com
Eva

**Eva** (g. 1978 m.) – Lietuvos popmuzikos atlikėja, solo karjerą ir pirmajį albumą, kurio įrašai trukę 5 metus, pavadinimu „Darau, ką noriu“, išleidusi 2003 m. Prieš tai atlikėja akomponuodavo įvairiems muzikos atlikėjams *([[Merlin]], [[Neda]], [[Irena Starošaitė]])* kaip pritariantis vokalas. Eva didelio populiarumo susilaukė 2005 m. dalyvaudama lietuviškoje „Eurovizijos“ atrankoje, atlikdama dainą kartu su Česlovu Gabaliu.

## Diskografija
### Albumai

Image:Darau_Ka_Noriu.jpg |***[[Darau, ką noriu (2003 albumas)|Darau, ką noriu]] ***(2003 m.)**Leidėjas:** Happy Records**Dainų:** 12

Image:Isimylejus_tave.jpg |***[[Įsimylėjus tave (2006 albumas)|Įsimylėjus tave]] ***(2006 m. vasario 27 d.)**Leidėjas:** Zet Records**Dainų:** 12
Valstybiniai egzaminai Kinijoje

**Valstybiniai egzaminai** (tradiciniai rašmenys:科舉; pinyin: kējǔ) Kinijos imperijoje buvo valdininkų atrankos sistema, kurios ištakos siekia Han dinastiją (III amžius pr. m. e. – III m.e. amžius). Ši sistema panaikinta 1905 m. Pagrindinė egzaminų struktūra formavosi nuo Sui laikų (VII amžius).

Iki atsirandant valstybiniams egzaminams, biurokratais buvo tampama pagal įtakingų aristokratų ar valdininkų rekomendacijas. Paprastai rekomenduotieji taip pat priklausydavo aristokratijai. II a. pradžioje pirmieji kandidatai buvo tikrinami „Šešių menų“ egzaminuose: muzikos, šaudymo iš lanko, žirgininkystės, aritmetikos, rašybos, ritualų ir ceremonijų išmanymo. Vėliau ši schema išplėsta iki „Penkių mokslų“: karinė strategija, civilinė teisė, mokesčiai, žemės ūkis ir geografija, konfucianistiniai kanonai. Šia forma egzaminai VI a. (Sui dinastijoje) buvo institucionalizuoti.

XIV amžiuje egzaminai trukdavo 24-72 valandas. Kandidatai buvo uždaromi atskiruose kambariuose, jų darbus perrašydavo, kad egzaminuotojas neatpažintų rašybos, taip pat egzaminuotojas nežinodavo kandidato vardo.
Ossastorium

**Ossastorium** – Lietuvos techniško melancholiškojo death metal atlikėjai iš Kauno.

## Nariai
* Saulius Rimas – gitara, vokalas
* Justinas Vabuolas – bosinė gitara
* Sergejus Lebedevas – būgnai
* Rytis Paleckis – gitara

## Biografija
Grupės istorija prasidėjo pačioje 2001 pradžioje susipažinus dviem septyniolikmečiams: Justinui Vabuolui ir Sauliui Rimui „Dellamorte“. Jie degė meile metalinei muzikai ir norėjo sukurti grupę, kurioje galėtų realizuoti kūrybines idėjas. Taip pat abu vienijo pasiryžimas vystyti apmirusį gimtojo Kauno metalinį judėjimą. Justino (bosas) ir Sauliaus (gitara/vokalas) tandemas tapo nepakeičiamu ilgamečiu Ossastorium branduoliu, apie kurį būrėsi kiti muzikantai. Nuo pat pradžių kurti muziką ir žodžius bei atlikti vokalines partijas ėmėsi Saulius, kuriam Ossastorium tapo svarbiausia jo asmenybės saviraiškos priemone.

Kūrybiniai Ossastorium ieškojimai tęsėsi gana ilgai. Nuo pat pradžių grupė nuolat „augo“, tobulėjo techniškai ir vis didesnį dėmesį teikė muzikos turiniui. Muzikiniai eksperimentai vedė nuo melodingo/gothic metalo pradžioje iki gana melodingo death metalo (debiutinis mini albumas *[[Per Aspera…]]*, įrašytas 2003 vasarą) vėliau. Galutinai muzikinė ir literatūrinė koncepcija susiformavo tik 2004 metais, prisijungus būgnininkui – virtuozui Sergejui iš Nahash. Šiandien kolektyvo muziką galima apibūdinti kaip technišką melancholišką death metalą.

Publikos simpatijas ir išties nemažą fanų būrį visoje Lietuvoje Ossastorium pelnė gana intensyvios koncertinės veiklos dėka. Ypač sėkmingi ir kupini įvykių kolektyvui buvo 2004 metai. Išleistas pirmasis MCD (sulaukęs gerų atsiliepimų ir užsienyje), daug koncertuota Lietuvoje, sugrotas pirmasis koncertas užsienyje – didžiausiame Estijos „open – air“ sunkiosios muzikos festivalyje Hard Rock Laager. Metų pabaigoje „Giljotinos“ skaitytojai Ossastorium pripažino geriausia Lietuvos 2004 m. death metalo grupe, o *[[Per Aspera…]]* tapo geriausiu metų albumu.

2005 m. be keleto koncertų įvairiuose Lietuvos miestuose, Ossastorium spėjo paruošti ir naują albumą. Per keturis mėnesius užtrukusią įrašų sesiją buvo įrašyta vienuolika visiškai naujų kūrinių, kurių stilistiką galima būtų apibūdinti kaip death metal su brutal ir technical death metal elementais. Naujasis albumas *[[Inferi]]* buvo įrašytas Kauno studijoje „Ophys“.

## Diskografija

### Albumai
* Mini albumas Per Aspera… (2004)
* Inferi (2005)
* Expergo (2011)

## Nuorodos
* Oficiali svetainė
GlaxoSmithKline

**GlaxoSmithKline** (GSK, anksčiau **Glaxo Wellcome**) − D. Britanijos farmacijos bendrovė, įsteigta 2000 m. „Glaxo Wellcome“ įsigijus „SmithKline Beecham“ bendrovę 75,5 mlrd. USD vertinamais akcijų mainais. Dar prieš tai, **Glaxo Wellcome** susijungė su Burroughs Wellcome & Company Glaxo.

2016 m. žurnalo „Forbes“ vertinimu, „GlaxoSmithKline“ buvo 8-a didžiausia viešoji farmacijos bendrovė pasaulyje ir 100-oji tarp visų pasaulio bendrovių. 7 produktai buvo tarp Top-50 labiausiai parduodamų medikamentų.

Tyrimo įstaigos yra Ware ir Stevenage (Hertfordshire), Greenford (London) ir Dartford bei Beckenham (Kent). Be to turi tyrimo centrus Š. Karolinoje (JAV) bei Japonijoje, kiti buvo planuoti Europoje ir A. Rytuose.

Fabrikai buvo Ulverston (Cumbria), Barnard Castle (County Durham), Speke (Merseyside) ir Montrose Škotijos Š. Rytuose.

Bendrovė išaugo dėka mokslininko Richard Sykes, vadovavusio daugumai didelių *Glaxo* projektų.

## Šaltiniai
Soul Stealer

**Soul Stealer** – Lietuvos heavy metal grupė iš Vilniaus.

## Biografija

Grupė susikūrė 2003 m. ir tuomet vadinosi „**Soul Brothers**“. Jos muzikinį kelią žymi daugiau nei pusšimtis koncertų įvairiuose Lietuvos miestuose. 2005 m. „Soul Brothers“ kartu su grupe „Thundertale“ dalyvavo heavy metal ture per šalį. 2005–2006 m. muzikantai sugrojo daugelyje festivalių bei konkursų: „Naujas kraujas“, „Durys“, „Roko naktys“, „Brodvėjus Star“, „Helloween 2005“, „A.LT 2006“, „Kilkim žaibu VII“. Konkurse „Eurorock“ 2006 m. užėmė 3 vietą.

2007 m. grupė veiklą pristabdė, o po metų pertraukos grįžo nauju pavadinimu – „Soul Stealer“. 2008 m. vasarį ketvertas sukirto rankomis su leidėjais „Ledo Takas Records“ ir jau balandžio 21 d. pasirodė debiutinis albumas „Soul Stealer“. Grojo Vokietijoje prestižiniame festivalyje Wacken Open Air.

Gitaristas Enrikas Slavinskis taip pat groja grupėse „Obtest“ bei „Degradatonia“, būgnininkas Šarūnas Venckus – grupėje „SBS“, o grupės veidas Jeronimas Milius 2008 m. atstovavo Lietuvai tarptautiniame „Eurovizijos“ dainų konkurse.

## Nariai

* Jeronimas Milius – vokalas
* Enrikas Slavinskis – gitara
* Kęstutis Žigė – bosinė gitara
* Šarūnas Venckus – būgnai

### Buvę

* Vytautas Diškevičius – klavišininiai
* Vaidotas Segenis – būgnai

## Diskografija

* Soul Stealer (2008 m.)
* Feel The Steal (2010 m.)

## Šaltiniai

## Nuorodos

* Grupės puslapis Myspace svetainėje
Múm

**múm** (/mu: m/, tariama kaip „mūm“) yra eksperimentinės muzikos grupė iš Islandijos. Šios grupės muzikoje vyrauja švelnūs vokalai, elektroniniai efektai ir daug tradicinių instrumentų.

Grupė susiformavo 1997 m. Pradžioje grupės nariai buvo šie: Gunnar Örn Tynes, Örvar Þóreyjarson Smárason ir dvynės seserys Gyða and Kristín Anna Valtýsdóttir. 2002 m. Gyða paliko grupę, norėdama tęsti savo studijas Reikjavike.

Pasak grupės nario Kristín Valtýsdóttir, grupės pavadinimas nieko nereiškia ir neturėtų reikšti. Grupės nariai, pasirinkdami pavadinimą *múm*, nežinojo apie anglų kalbos žodį „mum“, kuris reiškia „mama“.

## Diskografija

### Albumai

* *[[Yesterday Was Dramatic – Today Is OK]]* (TMT, 2000)
* *Blái Hnötturinn* (Not On Label, 2001)
* *Please Smile My Noise Bleed* (Morr Music, 2001)
* *Remixed* (TMT, 2002)
* *Finally We Are No One* (Fat Cat Records, 2002)
* *Loksins Erum Við Engin* (Smekkleysa Records, 2002)
* *Summer Make Good* (Fat Cat Records, 2004)

### Singlai

* „The Ballad of the Broken Birdie Records“ (TMT, 2000)
* „Green Grass of Tunnel“ (Fat Cat Records, 2002)
* „Nightly Cares“ (Fat Cat Records, 2004)
* „Dusk Log“ (Fat Cat Records, 2004)

## Nuorodos

* Oficialus múm tinklalapis 
* múm: web – fanklubas
Argharus

**Argharus** – Lietuvos black metal grupė iš Šiaulių.

## Nariai
* 7 – vokalas
* I1 – gitara
* e. e6 – gitara
* [k] – būgnai
* Demonas – bosinė gitara (live session)

## Diskografija
### Albumai
* *[[Sonitus Caeli Ardentis]]* (Bendras albumas su Luctus, „Ledo Takas Records“, 2007 m.)
* *[[Pleištas]]* („Inferna Profundus Records“, 2009 m.)

## Nuorodos
* Oficiali svetainė 
* MySpace tinklalapis
Pelkinis pūkelis

**Pelkinis pūkelis** (*Gnaphalium uliginosum*) – astrinių (*Asteraceae*) šeimos pūkelių genties augalas.

Vienmetis žolinis 5–20 cm aukščio augalas. Stiebas gulsčias arba kylantis, plačiai šakotas. Lapai paprasti, pailgai linijiški, buki, susiaurėjusiu pamatu, višutinė pusė kartais plika. Visas augalas apaugęs pilkais pūkeliais. Žiedlapiai maži, gelsvai balti, susitelkę šakelių viršūnėse į graižus. Šaknis neilga, šakota. Vaisius 1 mm ilgio, su lengvai nukrintančiu skristuku.

Auga drėgnose ir apydrėgnėse dirvose, pievose, upių slėniuose. Žydi gegužės – rugpjūčio mėnesiais. 

## [[vaistiniai augalai|Vaistinės augalo savybės]]
Vaistinė žaliava – pūkelio žolė – raunama nuo gegužės iki rugsėjo mėn.

Žaliavoje yra 4 %  rauginių medžiagų, 0,05 % eterinio aliejaus, 16 % dervų, iki 55 mg% karotino, tiamino, fitosterino, alkaloidų, askorbino rūgšties ir mineralinių medžiagų.

Užpilas vartojamas kaip audinių regeneraciją skatinanti medžiaga, skrandžio ir dvylikapirštės opaligei gydyti. Plečia periferines kraujagysles, mažina kraujospūdį, todėl vartojama hipertonijai, stenokardijai gydyti.

Aliejine ištrauka gydomi nudegimai, sunkiai gyjančios žaizdos.
Fondų valdytojas

**Fondų valdytojas** (**Fund manager**) – investicinius fondus ir juose sutelktas lėšas valdantis investicijų bendrovės finansininkas, investuojantis jas pagal fondo strategiją.

Fondų valdytojas yra investuotojas profesionalas, puikus finansų analitikas, gebantis tinkamai nukreipti finansinius srautus tokia linkme, kad jie atneštų kiek įmanoma didesnę grąžą ar bent jau esmingai nenuvertėtų, esant ekonomikos svyravimams, krizėms, infliacijai bei kitiems veiksniams, prisidedančius prie turto vertės mažėjimo.

## Veikla

Nuo fondų valdytojo veiklos priklauso investicinių fondų sėkmė bei nesėkmės. Tai viena tokių profesijų finansų rinkoje, kai reikalaujama ne tik puikių investicinės veiklos žinių, bet ir solidžios patirties ypač vertybinių popierių rinkoje. Fondų valdytojui keliami tokio pat pobūdžio reikalavimai, tik šiuo atveju atitinkamos žinios bei gebėjimai būtini ne finansų specialistams, bet taip pat reikia kapitalo rinkos, vertybinių popierių išmanymo, investicinės veiklos įvairiose srityse.

Būtina žaibiška reakcija, puiki orientacija, atsakingumas, savarankiškumas bei didelė patirtis finansų, investavimo veikloje. Kiekvieną dieną fondų valdytojas analizuoja pačią įvairiausią ekonominę informaciją, bendradarbiauja su bendrovės finansų analitikais ir kitais ekspertais, be kurių pagalbos tokia veikla iš esmės vieno asmens pastangomis beveik neįsivaizduojama.

## Lietuvoje

Lietuvoje šiuo metu dar tik formuojasi pirmoji fondų valdytojų karta, kadangi anksčiau dėl ekonominės santvarkos ypatumų nebuvo sąlygų plėtotis investicinių paslaugų sektoriui, todėl finansų srityje veikla buvo ribojama. Investicinius fondus turi Lietuvos bankai kaip SEB Vilniaus bankas, NordB, Hansabankas, taip pat finansų maklerio įmonės Finasta bei Jūsų tarpininkas, investicijų valdymo įmonės kaip Dovre Forvaltning, UAB bei kitos.

## Kvalifikaciniai vardai
Dalis fondų valdytojų nuolat kelia kvalifikaciją, podiplominių studijų metu stažuojasi bei gilinasi į finansų pasaulio subtilybes. Kaip ir finansų analitikų atveju gali būti laikomi baigiamieji egzaminai ir išlaikiusiems suteikiamas vardas:
# Atestuotas finansų analitikas (CFA); CFA vardą suteikia CFA institutas
# *[[Certified International Investment Analyst]]* (CIIA)
# *[[Certified EFFAS Financial Analyst]]* (CEFA)
# *[[Financial Risk Manager (FRM)]]*, vardą suteikia *Global Association of Risk Professionals* (GARP)
# Investmentanalyst (DVFA), vardą suteikia *Deutsche Vereinigung für Finanzanalyse und Asset Management* (DVFA).

2006 m. Lietuvoje dirbo mažiausiai 20 asmenų, turinčių CFA vardą.

2006 m. Lietuvoje buvo tik vienas fondų valdytojas, turintis FRM kvalifikaciją (Vitalijus Šostak, CFA, FRM; SEB VB investicijų valdymas; jam pirmajam Baltijos šalyse suteiktas FRM vardas).

## Taip pat skaitykite
Finansų patarėjas, finansų analitikas, investuotojas.
Citadele bankas

AB **Citadele bankas** – bankas, priklausantis vienai didžiausių Baltijos šalyse „Citadele“ grupei.

Dukterinės įmonės: Citadele faktoringas ir lizingas ir Citadele investicijų valdymas.

## Istorija
1996 m. spalio 24 d. pradėjo veikti Lietuvoje kaip *UAB Industrijos bankas*. Dabar priklauso Latvijos bankui AS Citadele banka, kuris vienas didžiausių Baltijos rinkoje.

2000 m. kovo 3 d. Latvijos bankas AS Parex banka ir su juo susiję asmenys įsigijo pagrindinį Industrijos banko akcijų paketą, o spalio 5 d. pervadino į AB PAREX bankas. 2010 m. rugpjūčio 26 d. pavadinimas pakeistas į AB „Citadele“ bankas.

2008 m. lapkričio 9 d. Latvijos vyriausybė suteikė paramą vienam didžiausių Latvijos komercinių bankų AS Parex Banka. Pagal paramos programą sudaryto sandorio pagrindu vyriausybė įsigijo kontrolinį (51 %) banko akcijų paketą. Tokiu būdu visiems banko įsipareigojimams yra užtikrinamas valstybės palaikymas. Tokia vyriausybinės paramos finansų institucijoms programa nėra unikali, panašios programos vykdomos daugelyje Europos Sąjungos valstybių, tarp jų Švedijoje, Vokietijoje, Didžiojoje Britanijoje, Vengrijoje ir kitose valstybėse.

## Veiklos kryptys
Veikla orientuota į privačių ir verslo klientų aptarnavimą. Bankas siūlo mokėjimo korteles, kreditus, šiuolaikines elektroninės bankininkystės paslaugas, mokėjimo pavedimus į kitas šalis, aktyvų valdymą ir investicinės veiklos konsultacijas.

## Galerija

Parex_logo.jpg|Logo (iki 2010)
Parex.jpg|Ankstesnė buveinė
Parex_clients.jpg|Ankstesnė buveinė


## Nuorodos
* Banko svetainė
Banginžuvės

**Banginžuvės** (*Cetomimiformes*) – stipinpelekių žuvų būrys. Dydis – iki 40 cm.  Ryškus lytinis dimorfizmas – patinai žymiai mažesni už pateles. Paplitusios tropiniuose ir subtropiniuose vandenyse, net iki 3500 m gylyje.

Būryje yra 5 šeimos, 18 genčių.
## Banginžuvių šeimos
*Mažaakės banginukės (*Cetomimidae*) 
*Raudonžiotės banginukės (*Rondeletiidae*) 
*Raudonosios banginukės (*Barbourisiidae*)  
*Mažosios banginukės (*Megalomycteridae*) 
*Plaukuotakūninės (*Mirapinnidae*)
Islandijos ryšiai

**Islandijos ryšiai ir komunikacijos:**

* **[[Telefonas|Telefonija]]:**
** fiksuoto ryšio: 196 984 (2001 m.)
** mobilaus ryšio: 248 131 (2001 m.)
Islandijos telefono kodas – **354**

* **[[Radijas]]:**
** Radijo stotys: AM - 3, FM - 70 įskaitant retransliuotojus, trumpųjų bangų: 1 (1998 m.)
** Radijo naudotojai: 260,000 (1997 m.)

* **[[Televizija]]:**
** Televizijos kanalai: 14, bei 156 retransliuotojus (1997 m.)
** Televizijos naudotojai: 98 000 (1997 m.)

***[[Internetas]]:**
** Interneto tiekėjai: 20 (2001 m.)
** Interneto vartotojai: 220 000 (2002 m.)
** Internetinis kodas: .is
AirBaltic

**„airBaltic“** (AS „Air Baltic Corporation“) – nacionalinė Latvijos oro linijų bendrovė. Būstinė įsikūrusi Rygos tarptautinio oro uosto teritorijoje, Marupės savivaldybėje, netoli Rygos. Bendrovė turi padalinių Taline, Vilniuje, Tamperėje ir, sezoniškai, Las Palme. Skraidina tik Airbus A220 orlaiviais.

## Istorija
1995 m. rugpjūčio 28 d. įkurta sudarius sutartį tarp Latvijos vyriausybės ir SAS. 29% priklausė SAS, 51% – Latvijos vyriausybei. 1995 m. spalio 1 d. pradėti skrydžiai pirmuoju lėktuvu „Saab 340“.

1996 m. įsigijo pirmąjį „AVRO RJ70“, tapo SAS dažno keleivio programos partneriu. 1997 m. įkurtas krovinių pervežimo padalinys. 1998 m. nusipirko pirmąjį lėktuvą „Fokker 50“. 1999 m. UAB, visi lėktuvai „Saab 340“ pakeisti į „Bombardier Q400". 2001 m. SAS išpirko kitų investuotojų akcijas. Latvijos vyriausybei priklausė 52,6%, SAS – 47,2%.

2003 m. nusipirko pirmą „Boeing 737-500“. 2004 m. birželio 1 d. pradėjo skrydžius iš Vilniaus oro uosto. 2004 m. spalį bendrovės prekinis ženklas iš „Air Baltic“ tapo „airBaltic“. Kėktuvų dažymo spalvos pakeistos į baltą fiuzeliažą su šviesiai žalia uodega.

2008 m. patyrė ~40 mln. eurų nuostolių. 2009 m. sausį bendrovės vadovybė nusipirko SAS akcijas, partnerystę su SAS nutraukė. 2009 m. birželį paprašė Latvijos vyriausybės subsidijos. 

2016 m. privatiems investuotojams parduota 20% akcijų. Bendrovė nusipirko 20 naujų naujų Airbus A220-300. 2016 m. lapkričio 29 d. į Rygą atskrido pirmas. Juos bendrovė nusipirko už 1,28 mlrd. eurų. 2018 m. bendrovė paskelbė už 2,5 mlrd. eurų perkanti 30 naujų Airbus A220-300. Suma padidėtų iki ~5 mlrd. eurų, jei būtų išpildytas ir papildomų 30 lėktuvų užsakymas. Iki 2024 m. įvykdžius šį užsakymą, bendrovė skelbia skraidyti tik tokiais lėktuvais.

2020 m. balandį patvirtino verslo planą *Destination 2025 CLEAN*. Jame skiriama dėmesio pandemijai, pristatomas vien iš Airbus A220-300 sudarytas orlaivių parkas.

2024–2025 m. bendrovė paminėdama Baltijos kelio 35-metį savo „Airbus A220-300“ lėktuvams suteikė Baltijos šalių miestų ir miestelių vardus.

## Kryptys ir partneriai
Iš Rygos skraido >70 krypčių (Europa, Skandinavija, NVS, Vidurinieji Rytai). Dar vykdo tiesioginius skrydžius iš Vilniaus ir Talino.

### Atvirojo kodo sutartys
Turi atvirojo kodo sutartį su šiomis aviakompanijomis:

* Aegean Airlines
* Aeroflot
* Air France
* Air Serbia
* Alitalia
* Austrian Airlines
* Air Malta
* Azerbaijan Airlines
* Belavia
* British Airways
* Brussels Airlines
* Czech Airlines
* Etihad Airways
* Georgian Airways
* Iberia
* Icelandair
* KLM Royal Dutch Airlines
* LOT Polish Airlines
* Lufthansa
* Scandinavian Airlines
* TAP Portugal
* TAROM
* Ukraine International Airlines
* Uzbekistan Airways

## Lėktuvų parkas




## Galerija

AirBaltic CS300 Bombardier YL-CSA (30966048910).jpg|Airbus A220-300
AirBaltic Bombardier CS300 maintenance (33093274391).jpg|Airbus A220 vidus
Air Baltic B752 YL-BDC.jpg|Boeing 757-200
AirBaltic B733 YL-BBK.jpg|Boeing 737-300
Air Baltic B735 YL-BBF.jpg|Boeing 737-500
Air Baltic Fokker F-50 (YL-BAT).jpg|Fokker 50
Air Baltic Q400 YL-BAX.JPG|Bombardier Q400


## Šaltiniai
Islandijos krona

**Islandijos krona** (, dgs. *krónur*) – piniginis vienetas, naudojamas Islandijoje. Pavadinimas, reiškiantis karūną, yra susijęs su kitų Šiaurės šalių piniginiais vienetais (žr. Švedijos krona ir Norvegijos krona). ISO valiutos kodas yra ISK. Krona yra verta apytiksliai 0,54 euro centų arba 0,78 JAV dolerio centų (pagal 2009 m. rugpjūčio 24 d. kursą).

Islandijos krona buvo atskirta nuo Danijos kronos po Skandinavijos Piniginės Sąjungos () sustabdymo, kuris įvyko Pirmojo pasaulinio karo pradžioje po Islandijos atsiskyrimo nuo Danijos (1918 m.) Nuo 1961 m. Islandijos kronos cirkuliacija buvo kontroliuojama Centrinio Islandijos Banko (). 1981 m. Islandijos kronos vertė buvo pakeista – 1 naujoji krona tapo verta 100 senųjų kronų.

Teoriškai krona susideda iš 100 *aurar* (vns. *eyrir*), bet iš tikrųjų moneta, verta mažiau nei 1 krona, neegzistavo daug metų. 2002 m. spalį *Davíð Oddsson*, tuometinis Islandijos ministras pirmininkas, pasirašė nutarimą, kad visos finansinės operacijos turi vykti kronomis, o piniginiai vienetai, mažesni už 1 kroną, turi būti išimti iš apyvartos.

2005 m. galiojo šie banknotai ir monetos:

* Banknotai: 5000, 2000, 1000, 500 kronų
* Monetos: 100, 50, 10, 5, 1 krona

Nuo 2003 m. spalio Islandijos bankai nebepriima 5, 10, ir 50 *aurar* monetų. 100 ir mažesnės vertės banknotai taip pat buvo išimti iš apyvartos.

## Šaltiniai

## Nuorodos

* Centrinis Islandijos bankas
* Islandijos kronų banknotų pavyzdžiai
Mažaakės banginukės

**Mažaakės banginukės ** (*Cetomimidae*) – banginžuvių (*Cetomimiformes*) būrio žuvų šeima. Paplitusios Pietų pusrutulyje, Atlanto, Indijos ir Ramiajame vandenynuose. Kai kurios rūšys aptinkamos net 3,5 km gelmėse.

Akys labai mažos. 

## Klasifikacija
Šeimoje 9 gentys, 20 rūšių.
**[[Cetichthys]]*
*Paprastosios banginukės (*Cetomimus*)
*Mažaakės banginukės (*Cetostoma*)
**[[Danacetichthys]]*
*Aklosios banginukės (*Ditropichthys*)
*Gležnosios banginukės (*Gyrinomimus*)
**[[Notocetichthys]]*
**[[Procetichthys]]*
**[[Rhamphocetichthys]]*
Islandijos herbas

**Islandijos herbas** (isl. *Skjaldamerkið*) – vienas iš Islandijos valstybės simbolių.

## Aprašas
Mėlyname lauke raudonas skandinaviškas kryžius su baltais apvadais.

Skydą laiko keturi skydininkai. Pats dešiniausias stovintis pilkas jautis auksiniais ragais ir nagomis. Dešinėje arčiau vidurio baltas pakeltais sparnais erelis ar grifonas auksiniais snapu ir kojomis, raudonu liežuviu. Kairėje arčiau centro pilkas drakonas pakeltais sparnais auksiniais nagais, galvos ir kaklo skiauterėmis bei lūpomis bei raudonu liežuviu. Kairiausiai stovintis baltabarzdis kalnų milžinas balta apranga, auksiniais diržu ir apsiaustu, kairėje rankoje laikantis savo ūgio lazdą.
Skydo pagrindas lavos plokštė.

### Simbolika
* Mėlynas laukas ir raudonas kryžius baltais apvadais – atitinka Islandijos vėliavą
* Skydininkai – Islandijos gynėjai (*landvættir*):
** Jautis (*Griðungur*) saugo pietvakarinę šalies dalį,
** Erelis arba grifonas (*Gammur*) saugo šiaurės vakarinę dalį, \
** Drakonas (*Dreki*) – šiaurės rytinę dalį ir
** Jotunas (kalnų milžinas, *Bergisi*) – pietrytinę dalį.
Šie padarai buvo labai gerbiami Islandijoje, vikingų laikais netgi buvo įstatymas, kad nė vienas laivas negali iškelti gąsdinančių simbolių, kai priartėja prie salos. Tai buvo tam, kad saugotojai be reikalo nebūtų gąsdinami. *Landvættir* taip pat puošia priekinę Islandijos kronos monetų pusę.

Islandijos prezidentūra yra vienintelė institucija, kuri gali naudoti vėliavą su herbu. Šios vėliavos yra skeltos arba trikampės formos. Yra įvairių herbo variantų, tačiau pavaizduotas čia – pats dažniausias.
Europos Laisvosios Prekybos Asociacija

**Europos Laisvosios Prekybos Asociacija** (**ELPA**) () buvo sukurta 1960 m. gegužės 3 d. kaip alternatyva Europos valstybėms, kurioms buvo neleidžiama ar kurios nenorėjo stoti į Europos Ekonominę Bendriją (dab. Europos Sąjunga).

ELPA konvencija buvo pasirašyta septynių valstybių 1960 m. sausio 4 d. Stokholme. Šiuo metu ELPA narėmis išliko tik Islandija, Norvegija, Šveicarija ir Lichtenšteinas. Stokholmo Konvencija buvo pakeista Vaduco Konvencija.

Ši konvencija liberalizuoja prekybą tarp šalių, esančių ELPA narėmis. Trys iš dabartinių ELPA narių (išskyrus Šveicariją) yra Europos Sąjungos vidinės rinkos dalis dėl 1994 m. įkurtos Europos ekonominės erdvės ( arba EEA). Taip pat ELPA narės sutiko dėl kai kurių laisvos prekybos sutarčių su kitomis šalimis.

## Išnašos
Islandijos vėliava

**[[Islandija|Islandijos]] [[vėliava]]** – mėlyname stačiakampiame fone raudonas skandinaviškas kryžius, aprėmintas balta fimbra.

Oficialiai aprašyta įstatyme Nr. 34, kuris buvo priimtas 1944 birželio 17, nepriklausomybės dieną.

## Istorija
Pilietinė Islandijos vėliava neoficialiai buvo naudojama nuo 1913. Oficialiai priimta 1915 birželio 19, tam, kad reprezentuotų Islandijos teritoriją Danijos sudėtyje ir buvo naudojama jūroje nuo 1918 gruodžio 1. 1944 tapo nepriklausomos respublikos simboliu. Kaip ir kiti skandinaviški kryžiai, jis buvo paremtas Danijos vėliava. (Ji taip pat naudoja atvirkštines spalvas nuo Norvegijos vėliavos, šalimi, su kuria Islandija turi giminingus ryšius).

## Nuorodos
* Islandijos vėliava  
* Islandijos vėliava 
* Vexilla-Mundi
Raudonžiotės banginukės

**Raudonžiotės banginukės** (*Rondeletiidae*) – banginžuvių (*Cetomimiformes*) būrio žuvų šeima, kurioje 1 gentis ir dvi rūšys. Dydis – iki 11 cm. Paplitusios vandenynų gelmėse, iki 3 km gylyje.
Raudonosios banginukės

**Raudonosios banginukės** (*Barbourisiidae*) – banginžuvių (*Cetomimiformes*) būrio žuvų šeima, kurioje 1 gentis ir 1 rūšis – **rudoji banginukė** (*Barbourisia rufa*). Dydis – iki 34 cm. Paplitusios vandenynų subtropinėje ir tropinėje dalyse. Gyvena iki 2 km gylyje. Minta vėžiagyviais.

## Nuorodos
* Rudosios banginukės (''Barbourisia rufa'') aprašymas ir iliustracija
Mažosios banginukės

**Mažosios banginukės** (*Megalomycteridae*) – banginžuvių (*Cetomimiformes*) būrio žuvų šeima. Paplitusios Atlanto ir Ramiojo vandenynų gelmėse.

Šeimoje 3 gentys, 4 rūšys.

## Gentys
* *[[Ataxolepis]]*
* Paprastosios banginukės (*Cetomimoides*)
* Mažosios banginukės (*Megalomycter*)

## Nuorodos
* Family Megalomycteridae – Largenose fishes
Plaukuotakūninės

**Plaukuotakūninės** (*Mirapinnidae*) – banginžuvių (*Cetomimiformes*) būrio žuvų šeima. Paplitusios vandenynų tropinėje ir subtropinėje zonoje.

## Gentys
* Paprastosios kaspinuodegės (*Eutaeniophorus*)
* Plaukuotakūnės (*Mirapinna*)
* Ėdriosios kaspinuodegės (*Parataeniophorus*)

## Nuorodos
* Plaukuotakūninių (''Mirapinnidae'') šeimos žuvų iliustracijos ir rūšių sąrašas
Institute Cargo Clauses

**London Institute Cargo Clauses (A)** – tarptautiniame versle pripažintos Londono draudikų instituto visų rizikų Krovinių draudimo draudimo apsaugos sąlygos.

Sutrumpintai šios sąlygos yra vadinamos ICC(A). Šių sąlygų populiariausia versija buvo sudaryta 1982 metais.

## Nedraudiminiai įvykiai

Draudimo apsauga apima visas rizikas, kurios atsitinka kroviniui jo vežimo metu (įskaitant Bendrosios avarijos nuostolius), išskyrus nedraudiminių įvykių sąraše išvardintas rizikas. Tarp pagrindinių nedraudiminių įvykių yra šie:
* Vidinės krovinio savybės
* Natūralus krovinio nutekėjimas/nubyrėjimas
* Netinkamas krovinio supakavimas
* Transporto priemonės netinkamumas vežti krovinius
* Karo rizika
* Streikų rizika

## Draudiminiai įvykiai

Kadangi ICC(A) yra visų rizikų draudimas, Draudiminių įvykių sąrašo šiame draudimo apsaugos variante nėra. ICC(A) apima šias rizikas:
* Vagystę/apiplėšimą
* Transporto priemonės avariją
* Ugnies/sprogimo riziką
* Gamtinių jėgų poveikį
* Bendrąją avariją
* Šaldymo įrenginio sugedimą
* Krovinio įlenkimą, sutrenkimą, sudaužymą įprasto vežimo metu
* Trečiųjų asmenų veiką

## Kitos Krovinių draudimo sąlygos

ICC(A) sąlygos yra populiariausios Krovinių draudimo sąlygos tarp Londono draudikų instituto naudojamų draudimo apsaugos variantų. ICC(B) ir ICC(C) sąlygos apibrėžia siauresnę draudiko atsakomybę.
Radosław Sobolewski

**Radosław Sobolewski** (**Radoslavas Sobolevskis**; g. 1976 m. gruodžio 13 d. Balstogėje) – futbolininkas, Lenkijos rinktinės.

Nacionalinėje komandoje žaidė nuo 2003 m. rugpjūčio 20 d., su rinktine žaidė 2006 m. pasaulio čempionate, kur pirmosiose rungtynėse sužaidė 67 minutes, o antrosiose rungtynėse buvo išvarytas iš aikštės 75 rungtynių minutę už dvi geltonas korteles, todėl trečiose rungtynėse negalėjo žaisti. 2007 m. lapkričio 27 d. paskelbė baigiantis karjerą nacionalinėje rinktinėje.

## Dalyvavimas čempionatuose

|}

## Išnašos

## Nuorodos
* 

* Radosław Sobolewski (90minut.pl)
Xavier Hernández Creus

**Chavjeras Ernandesas Kreusas** (; g. 1980 m. sausio 25 d.) – buvęs futbolininkas, saugas. Atstovavo Ispanijos rinktinėei. Ilgametis FC Barcelona žaidėjas.

## Karjera
Nuo 1991 m. atstovavo Barselonos klubo pagrindinei ekipai. 2006 metais atstovaudamas „Barsai“ laimėjo Ispanijos čempionatą, UEFA Čempionų lygą bei iškovojo Ispanijos Supertaurę.

Nuo 2015 m. rungtyniavo Al Sadd SC (Kataras).

## Rinktinės
Žaidė Ispanijos U-21 jaunimo rinktinėje, su kuria 1999 metais tapo pasaulio jaunimo čempionu. 

2000 m. lapkričio 15 d. debiutavo Pagrindinėje komandoje. Su rinktine 2000 m. Sidnėjaus olimpinėse žaidynėse iškovojo sidabro medalį, taip pat žaidė visose ketveriose 2006 m. pasaulio čempionato rungtynėse, pirmosiose rungtynėse atliko vieną rezultatyvų perdavimą ir buvo išrinktas geriausiu rungtynių žaidėju. Su rinktine laimėjo 2008 m. Europos futbolo čempionatą, išrinktas geriausiu turnyro žaidėju.

## Laimėjimai

### FC Barcelona
* La Liga (1999, 2005, 2006, 2009, 2011 m.)
* UEFA Čempionų Lyga (2006, 2009, 2011 m.)
* Supercopa de España (2006, 2007 m.)
* Copa del Rey (2009 m.)

### Ispanija
* Pasaulio jaunimo futbolo čempionatas (1999 m.)
* Vasaros olimpinės žaidynės (sidabras – 2000 m.)
* Europos futbolo čempionatas (2008, 2012 m.)
* Pasaulio futbolo čempionatas (2010 m.)

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Xabi Alonso

**Chabjeras Alonsas Olanas** (; g. 1981 m. lapkričio 25 d.) – buvęs ispanų futbolininkas, saugas. Atstovavo nacionalinei rinktinei. Baigęs profesionalaus futbolininko karjerą ėmėsi futbolo trenerio veiklos.

## Karjera
Nuo 1999 m. priklausė Real Sociedad (Ispanija), nuomos pagrindais buvo skolinamas SD Eibar.

Nuo 2004 m. atstovavo Liverpool (Anglija).

2009 m. rugpjūčio 5 d. pasirašė penkerių metų sutartį su Madrido „Real“ (Ispanija).

2014–2017 m. rungtyniavo FC Bayern München (Vokietija).

## Rinktinė
Nacionalinėje komandoje žaidė nuo 2003 m. balandžio 30 d., su rinktine žaidė trejose 2006 m. pasaulio čempionato rungtynėse, pirmosiose rungtynėse įmušė įvartį, o antrosiose rungtynėse išrinktas geriausiu rungtynių žaidėju. Su rinktine laimėjo 2008 m. ir 2012 m. Europos futbolo čempionatus bei 2010 m. pasaulio futbolo čempionatą.

2019 m. pradėjo treniruoti „Real Sociedad“ dublerių komandą, o 2022 m. perėjo į Lėverkuzeno „Bayer“ ir pirmą kartą šią komandą padarė Vokietijos čempionais.

## Pasiekimai

### Klubiniai
*  **[[Real Sociedad]]**
** La Liga (antra vieta): 2003 m.

*  **[[Liverpool FC]]**
** UEFA Čempionų lyga: 2005 m.
** Europos Supertaurė: 2005 m.
** FA Taurė: 2006 m.
** FA Community Shield: 2006 m.
** Anglijos lygos taurė (antra vieta): 2005 m.
** FIFA Pasaulio futbolo klubų taurė (antra vieta): 2005 m.
** UEFA Čempionų lyga (antra vieta): 2007 m.
** Premier League (antra vieta): 2009 m.

*  **[[Real Madrid]]**
** UEFA Čempionų lyga: 2013–14 m.

### Šalies
*  **[[Ispanijos vyrų futbolo rinktinė|Ispanija]]**
** Europos futbolo čempionatas: 2008 m., 2012 m. (pirma vieta)
** FIFA konfederacijų taurė: 2009 m. (trečia vieta)
** Pasaulio futbolo čempionatas: 2010 m. (pirma vieta)

### Asmeniniai
* Ispanijos Don Balón žurnalo apdovanojimas: 2003 m.
* Metų futbolo treneris Vokietijoje: 2024 m.
* Vokietijos profesionalių futbolininkų sąjungos išrinktas Bundeslygos metų treneriu: 2023–2024 m.

### Trenerio karjera
* Bundeslyga: 2024 m.
* Vokietijos futbolo taurė: 2023–2024 m.
* Vokietijos futbolo supertaurė: 2023–2024 m.
* Europos lygos finalininkas: 2023–2024 m.

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Kretingsodis

**Kretingsodis** – kaimas Kretingos rajono savivaldybėje, 1 km į šiaurės vakarus nuo Kretingos miesto (faktiškai priemiestis). Kretingsodžio seniūnaitija. Pro gyvenvietę eina Kretingos–Skuodo geležinkelis. Veikia Kretingos technologijos ir verslo mokykla.

## Istorija

XVI a. 2-ojoje pusėje minimas karališkasis ***Kretingos kaimas***, turėjęs 85 valakus. XVII a. pradžioje, kuriantis Kretingos miestui, kaimą imta vadinti ***Kretingsodžiu***.

Sovietmečiu buvo kolūkio pagalbinė gyvenvietė. 1972 m. įkurta profesinė mokykla, nuo 1995 m. Kretingos technologijos ir verslo mokykla.

|}

## Gyventojai

## Šaltiniai
Rūdaičiai

**Rūdaičiai** – kaimas vakarinėje Kretingos rajono savivaldybės dalyje, 7 km į šiaurės vakarus nuo Kretingos. Seniūnaitijos centras. Pro kaimą eina kelias . Yra Rūdaičių pagrindinė mokykla, biblioteka (nuo 1954 m.), paštas (LT-97014), bendrosios praktikos gydytojo kabinetas, Kretingos rajono kultūros centro filialas, Rūdaičių Šv. Antano Paduviečio koplyčia (nuo 1992 m.). Įrengtas 30 MW galios 15 vėjo jėgainių parkas, per metus pagaminantis 75 mln. kilovatvalandžių elektros energijos. Gyvulių, žvėrių, paukščių auginimas ir veisimas. Pietvakariniu pakraščiu prateka Žiba, sudarytas Rūdaičių tvenkinys. Toliau rytuose teka Tenžė.

## Istorija

Pirmą kartą kaimas paminėtas 1571 m. (tada gyveno 19 šeimų).

1940 m. TSRS okupavus Lietuvą prie kaimo buvo pradėta statyti įtvirtinta Molotovo linija. 1949–1993 m. buvo Karolio Požėlos kolūkio centrinė gyvenvietė.

|}

## Gyventojai

### Žymūs žmonės

Kaime gimė:
* Steponas Baltuonis, Kretingos rajono politinis ir visuomenės veikėjas.

## Kultūros paveldas
* Rūdaičių piliakalnis, vadinamas *Pilale*.
* Rūdaičių alkakalnis, vadinamas *Alkos kalnu*.
* Rūdaičių kapinynas, vad. *Milžinkapiu*.
* Rūdaičių II kapinynas.
* Rūdaičių senosios kapinės, vadinamos *Maro kapeliais*.
* Koplytėlė su Marijos Maloningosios skulptūra.
 
## Galerija

Vaizdas:Rūdaičiai2009061503.JPG|Rūdaičių piliakalnis
Vaizdas:Rūdaičiai2009061512.JPG|Lankos takas prie tvenkinio
Vaizdas:Rūdaičiai2009061511.JPG|Rūdaičių pagrindinė mokykla
Vaizdas:Rūdaičiai2009061508.JPG|Rūdaičių vėjo jėgainės
vaizdas:Rudaiciu tvenkinys2015.JPG|Rūdaičių tvenkinys
File:Molotov line bunker (Rudaiciai).jpg|Tipinis Molotovo linijos įtvirtinimas


## Šaltiniai
Klibiai

:: *Apie kaimą Klaipėdos rajone žr. [[Klibiai (Klaipėda)]]*.

**Klibiai** – kaimas Kretingos rajono savivaldybėje, 6 km į šiaurės rytus nuo Kretingos, prie kelio į Kūlupėnus. Pro kaimą eina geležinkelis. Seniūnaitijos centras. Kretingos M. Daujoto mokyklos pradinis skyrius.

## Etimologija

Kaimo pavadinimas kilo iš asmenvardžio *Klibys* daugiskaitinės formos. Valstietis Klibys ir jo sūnūs Klibaičiai buvo pirmieji kaimo žemių naujakuriai.

## Istorija

Pirmąkart Klibių kaimas (*siolo Kliebie*) paminėtas 1566 m. karališkojo Kretingos valsčiaus inventoriuje, sudarytame Jokūbo Laškausko (Jakub Laszkowski). Tuo metu kaimui priklausė 32 valakai žemės, kurią iš Kretingos dvaro nuomavo 5 gyventojai: Jonas Romanaitis (Jan Romanaitys), Romanas Jurgaitis (Roman Jurgaitys), Povilas Klibaitis (Pawel Klibaitys), Simonas Klibaitis (Simon Kleibaitys) ir Jonušas Čiutelaitis (Janus Czutelaitys).

XX a. tarpukariu nutiestas Kretingos–Telšių geležinkelis, pastatyta Klibių geležinkelio stotelė.

## Kultūros paveldas
* Senosios kaimo kapinės, vadinamos *Maro kapeliais* (XVI–XIX a.);
* Koplytėlė su Marijos, pamynusios žaltį skulptūra (XIX a. pabaiga, 1934 m.);
* Kaimo žemių vakarinėje dalyje driekėsi senovės žemdirbystės laukai, kuriuos ženklino akmenų krūsnys ir pylimai. Laukų pakraštyje, dešiniajame Burkštino upelio krante stūksojo apeiginis akmuo su dubeniu. Melioracijos metu akmenų krūsnys ir pylimai nuardyti, akmuo su dubeniu 1971 m. pervežtas į Kretingos kraštotyros muziejaus kiemą.

## Šaltiniai
XVIII pasaulio futbolo čempionatas/Rungtynės/2 turas

: *Apie kitas rungtynes skaitykite straipsnyje [[XVIII pasaulio futbolo čempionatas/Rungtynės|Rungtynės]]*
**[[XVIII pasaulio futbolo čempionatas|XVIII pasaulio futbolo čempionato]]** grupės varžybų antrojo turo rungtynių statistika.

### 6 diena

### 7 diena

### 8 diena

### 9 diena

### 10 diena

### 11 diena